Apstiprināts

LJF prezidija sēdē \_\_.\_\_.2018.

Protokols Nr.1

**Latvijas Jātnieku federācijas**

**Zirgu labturības un veterinārās komisijas darbības**

**nolikums**

1. Šis nolikums nosaka kārtību, kādā darbojas Latvijas Jātnieku federācijas (turpmāk tekstā - LJF) Zirgu labturības un veterinārā komisija (turpmāk tekstā – Komisija).
2. Komisija darbības mērķi:
   1. ieviest zirgu labturības un veterinārās prasības atbilstoši LJF izvirzītajiem mērķiem un uzdevumiem;
   2. veicināt zirgu labturības, veterināro un biodrošības prasību ievērošanu staļļos un sacensību vietās;
   3. veicināt LJF biedru un visu personu, kuri saistīti ar jāšanas sportu, darbošanos atbilstoši LJF Zirgu labturības un veterinārajām prasībām.
3. Komisijas kompetence, tiesības un pienākumi:
   1. veicināt ar zirgu veterinārmedicīnu saistītu pasākumu attīstību;
   2. saņemt sacensību veterinārārstu atskaites pēc sacensībām, izvērtēt un izanalizēt tās;
   3. izglītot sabiedrību par dzīvnieku veselības un labturības aspektiem;
   4. izskatīt iesniegumus, sūdzības saistībā ar veterinārmedicīnas, dzīvnieku labturības prasību pārkāpumiem;
   5. iesniegt priekšlikumus gan ārējo, gan iekšējo metodisko un normatīvo aktu grozījumiem veterinārmedicīnas jautājumos;
   6. iesniegt LJF prezidijam ierosinājumu par sankcijas piemērošanu LJF biedram, sportistam vai citai personai, kura saistīta ar jāšanas sportu un uz kuru attiecināmas LJF Veterinārās prasības, un kura pārkāpusi LJF Veterinārās prasības;
   7. izskatīt iesniegumus vai citādā veidā gūtu informāciju par iespējamiem zirgu labturības un veterinārajiem pārkāpumiem.
4. Komisijas izveidošanas kārtība:
   1. Komisijas priekšsēdētāja kandidātu izvirza LJF Prezidija locekļi un apstiprina LJF prezidijs;
   2. Komisijas priekšsēdētājs izveido Komisiju 5 (piecu) personu sastāvā un iesniedz to LJF prezidijam apstiprināšanai.
5. Komisijas darbības principi un kārtība:
   1. Komisijas sēdes pēc nepieciešamības sasauc komisijas priekšsēdētājs vai LJF prezidents;
   2. Komisija uz savām sēdēm var pieaicināt ekspertus vai citas personas, lai objektīvi izskatītu sēdes darba kārtības jautājumus;
   3. Komisija ir lemttiesīga, ja tās sēdē piedalās ne mazāk kā 4 (četri) tās locekļi;
   4. Komisijas lēmumi tiek pieņemti ar klātesošo balsu vairākumu, bet vienādu balsu skaita gadījumā izšķirošā ir Komisijas priekšsēdētāja balss;
   5. Komisijai pēc informācijas izvērtēšanas 20 (divdesmit) kalendāro dienu laikā ir jāpieņem lēmums konkrētā lietā vai jāatsaka lietas izskatīšana, par ko tiek informētas ieinteresētās personas;
   6. savā darbībā Komisijai jāievēro korektums, objektivitāte, neitralitāte un konfidencialitāte attiecībā pret LJF biedriem un citām lietā iesaistītām personām;
   7. Komisija ir atbildīga par pieņemto lēmumu atbilstību normatīvo aktu prasībām.
6. Šo nolikumu pieņem un izmaiņas tajā apstiprina LJF prezidijs

LJF prezidijs